JAŊGDE 15
Ngam ɗume sey on tokka?
1. Noy tokkugo ekkitaago Bibel nafata on?
Walaa seko, ko en ndaari seɗɗa dow ekkitinooji Bibel sembiɗini yiɗgo Yeehova. Sey yiide nde tokko sembiɗiɗgo. (1 Piyer 2:2) Sinaa to on tokki ɓaditaago Allah bee ekkitaago Wolde maako, on keɓan ngeendam nduumiiɗam.—Njaŋge Yuhanna 17:3, NW; Yahuuda 21.
To on ɓesdi anndugo Allah, nuɗɗinki mon sembiɗan. Nuɗɗinki wallan on welnugo ɓernde Allah. (Ibraniŋko’en 11:1, 6) Nuɗɗinki wallan on tuubugo e accugo kuuɗe kalluɗe.—Njaŋge Kuuɗe Nelaaɓe 3:19.
2. Noy anndal mon dow Allah nafirta yimɓe feere?
Koomoy yiɗi hollugo ko o heɓi: en fuu en ngiɗi waddugo kubaruuji belɗi.—To on tokki jaŋgugo Bibel, on ekkitan noy huuwtinirgo nde haa on paama noy on nuɗɗiniri Yeehova e kubaruuji belɗi o jaŋgini on.—Njaŋge Roma’en 10:13-15.
Ɓurna yimɓe ɗon puɗɗa anndingo soobiraaɓe maɓɓe malla bandiraaɓe maɓɓe kubaruuji belɗi. Kakkile. Dow wi’ugo ɓe ɗon nder diina fewre, wolwane ɓe dow ko Allah tammini yimɓe. Ciftore booɗɗum ko on waɗanta yimɓe ɓuran ko on mbi’ata ɓe.—Njaŋge 2 Timote 2:24, 25.
3. Gendal ngale bee Allah hokkata on daraja?
Ekkitaago Wolde Allah wallan on mawningo gendal mon bee maako. To ɗum neeɓi, on nastan nder marɓe daraja ɗakkaago Yeehova. O maran on bee wartingo on iyaalu maako.—Njaŋge 2 Korintu’en 6:18.
4. Noy on njahirta yeeso yeeso?
On foti mawningo gendal mon yeeso yeeso to on tokki jaŋgugo Wolde Allah. (Ibraniŋko’en 5:13, 14) Ƴame Ceedoowo Yeehova walla on ekkitugo Bibel bee deftere Qu’enseigne réellement la Bible? To on ɓesdi ekkitaago Wolde Allah joonde mon ɓuran welugo.—Njaŋge Jabuura 1:1-3; 73:27, 28.
Kubaruuji belɗi nder ngitiiru ndu iwi haa Yeehova, Allah ceyiiɗo. On foti ɓaditaago mo to on ɓaditi rewanɓe mo. (Ibraniŋko’en 10:24, 25) To on kaɓdi huuwgo ko fottanta Yeehova bee tiinaare, nden kam on ɗon dow laawol ngeendam gooŋga—Ngeendam nduumiiɗam. Ɓaditaago Allah fakat ɗum huunde ɓurdande wooɗugo haani en ngaɗa.—Njaŋge 1 Timote 1:11; 6:19.
ƁESDUGO ANNDUGO
MOOƁTORƊE
Ko waɗete nder Suudu Laamu?
Ngare laarugo bee hoore mon ko yimɓe ngaɗata nder maaru.
KETAAƊUM EKKITOL BIBEL
Ngam ɗume ekkitaago Bibel?
Bibel ɗon hokka jaawaabuuji dow ƴamɗe mawɗe ɗe yimɓe miliyoŋji nder duniyaaru ƴamata. On ngiɗi waɗugo bana maɓɓe na?
nld_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn